CELEX: 62012CA0199
Language: da
Date: 2013-11-07 00:00:00
Title: Forenede sager C-199/12 — C-201/12: Domstolens dom (Fjerde Afdeling) af 7. november 2013 — Minister voor Immigratie, Integratie en Asiel mod X (sag C-199/12), Y (sag C-200/12) og Z mod Minister voor Immigratie, Integratie en Asiel (sag C-201/12) (anmodning om præjudiciel afgørelse fra Raad van State — Nederlandene) (Direktiv 2004/83/EF — minimumsstandarder for anerkendelse af flygtningestatus eller subsidiær beskyttelsesstatus — artikel 10, stk. 1, litra d) — tilhørsforhold til en særlig social gruppe — seksuel orientering — årsag til forfølgelse — artikel 9, stk. 1 — begrebet »forfølgelse« — velbegrundet frygt for forfølgelse på grund af tilhørsforhold til en særlig social gruppe — handlinger, der er tilstrækkeligt alvorlige til at begrunde en sådan frygt — lovgivning, hvorefter homoseksuelle handlinger er strafbare — artikel 4 — individuel vurdering af kendsgerninger og omstændigheder)

11.1.2014   
            
            
               DA
            
            
               Den Europæiske Unions Tidende
            
            
               C 9/8
            
         Domstolens dom (Fjerde Afdeling) af 7. november 2013 — Minister voor Immigratie, Integratie en Asiel mod X (sag C-199/12), Y (sag C-200/12) og Z mod Minister voor Immigratie, Integratie en Asiel (sag C-201/12) (anmodning om præjudiciel afgørelse fra Raad van State — Nederlandene)
   (Forenede sager C-199/12 — C-201/12) (1)
   
   (Direktiv 2004/83/EF - minimumsstandarder for anerkendelse af flygtningestatus eller subsidiær beskyttelsesstatus - artikel 10, stk. 1, litra d) - tilhørsforhold til en særlig social gruppe - seksuel orientering - årsag til forfølgelse - artikel 9, stk. 1 - begrebet »forfølgelse« - velbegrundet frygt for forfølgelse på grund af tilhørsforhold til en særlig social gruppe - handlinger, der er tilstrækkeligt alvorlige til at begrunde en sådan frygt - lovgivning, hvorefter homoseksuelle handlinger er strafbare - artikel 4 - individuel vurdering af kendsgerninger og omstændigheder)
   2014/C 9/11
   Processprog: nederlandsk
   
      Den forelæggende ret
   
   Raad van State
   
      Parter i hovedsagen
   
   
      Sagsøgere: Minister voor Immigratie, Integratie en Asiel og Z
   
      Sagsøgte: X (sag C-199/12), Y (sag C-200/12) og Minister voor Immigratie, Integratie en Asiel (sag C-201/12)
   
      Procesdeltager: Hoog Commissariaat van de Verenigde Naties voor de Vluchtelingen (sagerne C-199/12 — C-201/12)
   
      Sagens genstand
   
   Anmodning om præjudiciel afgørelse — Raad van State — fortolkning af artikel 9, stk. 1, litra a), og stk. 2, litra c), samt artikel 10, stk. 1, litra d), i Rådets direktiv 2004/83/EF af 29. april 2004 om fastsættelse af minimumsstandarder for anerkendelse af tredjelandsstatsborgere eller statsløse som flygtninge eller som personer, der af anden grund behøver international beskyttelse, og indholdet af en sådan beskyttelse (EUT L 304, s. 12) — tildeling af status som flytning — betingelser — grundene til forfølgelse — homoseksualitet — begrebet en »bestemt social gruppe« — lovgivning i oprindelsesstaten, der foreskriver en fængselsstraf på minimum 10 år i tilfælde af homoseksuelle forhold
   
      Konklusion
   
   
               1)
            
            
               Artikel 10, stk. 1, litra d), Rådets direktiv 2004/83/EF af 29. april 2004 om fastsættelse af minimumsstandarder for anerkendelse af tredjelandsstatsborgere eller statsløse som flygtninge eller som personer, der af anden grund behøver international beskyttelse, og indholdet af en sådan beskyttelse, skal fortolkes således, at det på grundlag af en straffelovgivning som den, der er omhandlet i hver af hovedsagerne, som specifikt omhandler homoseksuelle, kan fastslås, at disse personer skal anses for at udgøre en bestemt social gruppe.
            
         
               2)
            
            
               Artikel 9, stk. 1, i direktiv 2004/83, sammenholdt med direktivets artikel 9, stk. 2, litra c), skal fortolkes således, at den blotte omstændighed, at homoseksuelle handlinger er strafbare, ikke i sig selv udgør forfølgelse. Til gengæld skal en fængselsstraf, som er straffen for homoseksuelle handlinger, og som faktisk anvendes i det hjemland, der har vedtaget en sådan lovgivning, anses for en uforholdsmæssig eller diskriminerende straf og udgør derfor forfølgelse.
            
         
               3)
            
            
               Artikel 10, stk. 1, litra d), i direktiv 2004/83, sammenholdt med direktivets artikel 2, litra c), skal fortolkes således, at udelukkende homoseksuelle handlinger, der betragtes som kriminelle i henhold til medlemsstaternes nationale lovgivning, falder uden for bestemmelsens anvendelsesområde. De kompetente myndigheder kan ikke ved behandlingen af en asylansøgning med rette forvente, at asylansøgeren for at undgå risikoen for forfølgelse holder sin homoseksualitet skjult i sit hjemland eller udviser tilbageholdenhed i forhold til at give udtryk for sin seksuelle orientering.
            
         
      (1)  EUT C 217 af 21.7.2012.